Nyengo ya kubenuka maso

Nyengo ya benuka maso (iyo yikuchemekaso Nyengo ya Kughanaghana na Nyengo ya Kuŵala) yikaŵa gulu la ŵamahara na ŵavinjeru ŵa ku Europe ilo likakura comene mu vilimika vya m’ma 1700. Kumanyikwa na kuŵika mtima pa maghanoghano, ukaboni wa kuwonekerathu, na nthowa ya usanthuro, nyengo ya Kuŵala yikakhozgera maghanoghano gha wanangwa wa munthu waliyose, kulekelera visopa, kuluta panthazi, na wanangwa wa chilengiwa. Ŵanthu awo ŵakaghanaghaniranga pa nkhani iyi ŵakakhozgeranga kuti boma liŵe na malango gha boma, kuti tchalitchi na boma vipatukane, ndiposo kuti ŵanthu ŵagwiriskirenge ntchito fundo za zeru pa kusinthika kwa ukhaliro wa ŵanthu na ndyali.